Բեթինա Էրլիխ

Բեթինա Էրլիխ (ծննդյան անունը՝ Բաուեր, , ), ավստրո-հունգարացի նկարիչ, մանկական գրքեր պատկերազարդող, որոնց մեծ մասի հեղինակը հենց ինքը՝ Բեթինան է։ Կարճ ժամանակահատված ապրել է Բեռլինում և Փարիզում, 1938 թվականից՝ Անգլիայում։

Կենսագրություն 
Բեթինա Էրլիխը ծնվել է Վիեննայում, 1903 թվականի մարտի 10-ին։ Երեք տարի սովորել է Kunstgewerbeschule-ում (Վիեննայի արվեստի և արհեստների դպրոց կամ կիրառական արվեստի դպրոց), (այժմ՝ Կիրառական արվեստի համալսարան)։ Երկու տարի ապրել է Բեռլինում, մեկ տարի՝ Փաիզում։ Երկու քաղաքներում էլ ունեցել է աշխատանքների ցուցահանդեսներ։

1930 թվականի նոյեմբերի 27-ին ամուսնացել է քանդակագործ Գեորգ Էրլիխի հետ, որը, ինչպես և Բեթինան, հրեա էր։  1938 թվականի նացիստական Անշլյուսից հետո Ավստրիայում մնալը նրանց համար չափազանց վտանգավոր էր։ Այդ ժամանակաշրջանում Գեորգ Էրլիխը գտնվում էր Անգլիայում և մնաց այնտեղ, իսկ Բեթինան նրան միացավ 1938 թվականի հուլիսին՝ իր հետ տանելով աշխատանքների մեծ մասը։

Ստեղծագործություններ 
Բեթինա Էրլիխը աշխատել է տարբեր նյութերով՝ ներառյալ ջրաներկ, յուղաներկ, տարբեր տպագրական տեխնիկայով (փորագրություն, լինո-փորագրություն, լիտոգրաֆիա և փայտանյութ)։ 1937 թվականին Փարիզում տեղի ունեցած Exposition Internationale des Arts et Techniques dans la Vie Moderne միջազգային ցուցահանդեսի ժամանակ ձեռագործ մետաքսի համար արժանացել է արծաթե մեդալի։

Երկրորդ համաշխարհային պատերազմի ընթացքում Էրլիխը սկսել է նկարել և գրել է երեխաների համար։ 1943 թվականին Chatto & Windus-ը հրատարակել է Show Me Yours: A Little Paintbook and Poo-Tsee և Water-Tortoise գրքերը "Bettina" գրական անվան տակ։ Ընդհանուր առմամբ նկարազարդել է ավելի քան քսան գիրք, որոնցից շատերը ինքն է գրել։

Բեթինան եղել է բրոնզի ձուլման և բրոնզե մեդալների տեխնիկայի մասնագետ։ Ամուսնու մահից հետո՝ 1966 թվականին, իր մոդելներից ստեղծել է պլաստիլինե կաղապարներ։

Մահացել է թոքերի քաղցկեղից 1985 թվականի հոկտեմբերի 10-ին Լոնդոնի հիվանդանոցներից մեկում։ Կտակում նշել է, որ ամուսնու արվեստանոցի բնօրինակ աշխատանքներն ու կաղապարները վերադարձվեն Վիեննա։

Հրատարակություններ 
 Show Me Yours: A Little Paintbook 1943 (Լոնդոն, Chatto & Windus)
 Poo-Tsee, the Water-Tortoise 1943 (Լոնդոն, Chatto & Windus)
 Carmello 1945 (Լոնդոն, Chatto & Windus)
 Cocolo 1945 (Լոնդոն, Chatto & Windus)
 Cocolo Comes to America 1949 (Harper)
 Cocolo's Home 1950 (Harper) 
 Castle in the Sand 1951 (Նյու Յորք, Harper & Brothers) 
 A Horse for the Island 1952 (Լոնդոն, Hamish Hamilton)
 Piccolo 1954 (Նյու Յորք, Harper & Brothers)
 The Swans of Ballycastle 1954 (Նյու Յորք, Ariel-Farrar, Straus & Young)
 The Magic Christmas Tree, written by Lee Kingman, 1956 (Harper)
 Angelo and Rosaline 1957 (Լոնդոն, William Collins, Sons)
 Pantaloni 1957 (Նյու Յորք, Harper & Brothers)
 Trovato 1959 (Նյու Յորք, Farrar, Straus & Cudahy)
 For the Leg of a Chicken 1960 (Լոնդոն, Collins)
 Paolo and Panetto 1960 (Լոնդոն, Օքսֆորդի համալսարանի հրատարակչություն)
 Dolls 1962 (Լոնդոն, Օքսֆորդի համալսարանի հրատարակչություն)
 Francesco and Francesca 1962 (Լոնդոն, Օքսֆորդի համալսարանի հրատարակչություն)
 Of Uncles and Aunts 1963 (Լոնդոն, Օքսֆորդի համալսարանի հրատարակչություն)
 Tal and the Magic Rarruget, հեղինակ՝ Eva-Lis Wuorio, 1965 (Քլեևլենդ, The World Publishing)
 The Goat Boy 1965 (Լոնդոն, Վիեննա, Օքսֆորդի համալսարանի հրատարակչություն)
 Sardines and the Angel 1967 (Լոնդոն, Օքսֆորդի համալսարանի հրատարակչություն)
 Neretto 1969 (Լոնդոն, Օքսֆորդի համալսարանի հրատարակչություն)

Ծանոթագրություններ

Արտաքին հղումներ 
Austrian Jewish women artists

Ավստրիացի արվեստագետներ
Ավստրիացի նկարչուհիներ
Ավստրիացի գրողներ
Անգլիացի մանկագիրներ
Հրեա նկարչուհիներ
Ավստրիացի մանկագիրներ